Kamu bisa jelasin ke aku soal Agnotologi dalam bahasa melayu?

Dalam sosiologi ilmu, agnotologi (dahulunya dikenali dengan terma agnatologi) ialah kajian tentang kejahilan atau keraguan yang disengajakan atau disebabkan oleh budaya dengan tujuan biasanya untuk menjual sesuatu produk, mempengaruhi pendapat, atau memenangi hati, terutamanya melalui penerbitan data saintifik yang tidak tepat atau mengelirukan ( disinformasi ).   Secara umum, istilah ini merangkumi keadaan di mana lebih banyak pengetahuan tentang subjek mewujudkan suasana ketidakpastian yang lebih besar.

Profesor Universiti Stanford, Robert N. Proctor mengungkit kempen perhubungan awam oleh industri tembakau untuk menimbulkan keraguan tentang kesan kesihatan buruk penggunaan tembakau di kalangan populasi dunia sebagai contoh utama.   David Dunning dari Universiti Cornell memberi amaran tentang terdapat pihak yang berkepentingan ingin mengeksploitasi internet untuk menyebarkan kejahilan."

Ejen kejahilan yang disebabkan oleh suatu budaya adalah termasuk media massa, syarikat dan agensi kerajaan, melalui kerahsiaan dan penapisan maklumat, pemusnahan dokumen dan bias pengesahan .  Punca pasif yang menyebabkan kejahilan termasuk struktur maklumat yang berbuih, termasuk perkara yang mencerminkan perbezaan kaum dan kelas, berdasarkan akses kepada maklumat .

Agnotologi juga memberi tumpuan kepada bagaimana dan mengapa pengetahuan yang pelbagai tidak "menjadi", atau diabaikan atau ditangguhkan oleh masyarakat umum. Sebagai contoh, pengetahuan tentang tektonik plat di dalam bumi ditapis dan tertangguh sekurang-kurangnya satu dekad daripada masyarakat umum kerana terdapat beberapa maklumat sulit tentera yang berkaitan dengan peperangan bawah laut .

Kebolehdapatan sejumlah ilmu pengetahuan yang besar mungkin membolehkan orang ramai untuk memilih sendiri (cherry-picking) sesuatu maklumat (sama ada fakta atau tidak) yang mengukuhkan kepercayaan mereka  dan mengabaikan maklumat yang bertentangan dengan mengambil hiburan berulang atau hiburan picisan. Bukti mengenai perkara ini boleh dilihat melalui bagaimana televisyen mempengaruhi penonton.